**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA |  |
| NAZIV PROPISA | **Nacrt zakona o izmjenama i dopunama Zakona o nacionalnom javnom emiteru Radio i Televizija Crne Gore** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Imajući u vidu ulogu i značaj javne radio-difuzije u ostvarivanju temeljnih principa demokratskog građanskog društva i zadovoljavanju interesa najšire javnosti u oblasti informisanja, predloženi akt ima za cilj dodatno snaženje mehanizama političko–institucionalne nezavisnosti javne radiodifuzije u skladu sa međunarodnim standardima i komparativnom praksom ove oblasti.  U cilju jačanja garancija političke i institucionalne nezavisnosti javnog servisa, kao centralnog pitanja izmjena i dopuna Zakona o nacionalnom javnom emiteru Radio i Televizija Crne Gore, transparentnim i nezavisnim modelom izbora članova Savjeta RTCG, dodatno se normativno štite garancije navedene nezavisnosti. Predloženim rješenjima unaprjeđuje se proces odabira i imenovanja članova Savjeta RTCG i snaže se kriterijumi za članstvo u Savjetu.  Proces odabira i imenovanja članova Savjeta osnažuje se na način što se u postupak involvirati nezavisni regulator za oblast elektronskih medija, u dijelu koji se odnosi na transparentnost procedure, uvida u izborni proces, te stručnog mišljenja regulatora u odnosu na kandidate za koje je podneseno više odvojenih predloga.  Iz ugla unapređenja poslovanja RTCG, te dodatne profesionalizacij, predloženim aktom, u cilju razdvajanja upravljanja programskim i finansijskim segmentom, definiše se institut Upravnog odbora, kao organa upravljanja kojeg bi sačinjavali članovi iz konkretne struke u odnosu na aspekt nadzora.  Definisanjem instituta Ombudsmana RTCG, dodatno se snaži odgovornost RTCG prema javnosti, te snaže principi samoregulacije i profesionalnih standarda RTCG.  Obzirom da sve organizacije javnih medijskih servisa danas djeluju na širem, potencijalno globalnom tržištu koje karakteriše sve veća konkurencija, u cilju osiguranja da se javna sredstva ne koriste za gušenje legitimnih privatnih preduzeća, a u skladu sa Saopštenjem Komisije o primjeni pravila o državnoj pomoći za javne radiodifuzne usluge (2009/C 257/01) i dodatkom uz preporuku CM/Rec(2012)1 komiteta ministara državama članicama o upravljanju javnim medijskim servisima, predloženim aktom definiše se model uvođenja novih usluga RTCG, koji podrazumijeva procedure u pogledu sprovođenje javne rasprave, dobijanje mišljenja organa nadležnog za zaštitu konkurencije, te dobijanje saglasnosti Savjeta nezavisnog regulatora za oblast elektronskih medija za uvođenje nove usluge.  U cilju definisanja nadzora nad sprovođenjem Ugovora o pružanju javnih usluga, u dijelu koji se odnosi na programske obaveze, predloženim aktom definisano je rješenje po kojem bi isti bio u nadležnosti nezavisnog regulatora za oblast elektronskih medija.  Shodno, JUFREX Analizi medijskog sektora Crne Gore, koju je, u drugoj polovini 2017.godine, Savjet Evrope sproveo u okviru regionalnog projekta „Jačanje pravosudne ekspertize o slobodi izražavanja i medijima u Jugoistočnoj Evropi“(JUFREX), predloženim aktom implementiraće se predmetne preporuke u dijelu koji se odnosi na materiju ovog zakona. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Predloženim propisom nastoje se postići sljedeći ciljevi:   * Dodatno snaženje mehanizama političko-institucionalne nezavisnosti javnog radiodifuznog servisa; * Dodatna profesionalizacija i unapređenje poslovanja RTCG; * Jačanje odgovornosti prema javnosti, snaženje principa samoregulacije i snaženje profesionalnih standarda RTCG; * Definisanje nadzora nad sprovođenjem Ugovora o pružanju javnih usluga; * Definisanje postupka uvođenja novih usluga, kojim će se osigurati da se javna sredstva koriste na način koji ne narušava konkurenciju na tržištu; * Implementacija preporuka Savjeta Evrope sadržanih u JUFREX Analizi medijskog sektora Crne Gore, u dijelu koji se odnosi na materiju predmetnog zakona.   Izmjene i dopune Zakona o nacionalnom javnom emiteru Radio i Televizija Crne Gore definisane su Programom rada Vlade za 2019.godinu ( II kvartal ). | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Moguće su dvije opcije:   * Status quo ( Zakon o nacionalnom javnom emiteru Radio i Televizija Crne Gore) * Zakon o izmjenama i dopunama Zakona o nacionalnom javnom emiteru Radio i Televizija Crne Gore   Status quo ne može biti preferirana opcija iz razloga što se izmjenama i dopunama Zakona o nacionalnom javnom emiteru Radio i Televizija Crne Gore dodatno snaže mehanizmi političko-institucionalno nezavisnosti javne radiodifuzije, jačaju se principi samoregulacije RTCG, jača se odgovornost prema javnosti RTCG, snaže se profesionalni standardi RTCG, dodatno profesionalizuje poslovanje RTCG, definiše se nadzor nad sprovođenjem Ugovora o pružanju javnih usluga, definiše se procedura uvođenja novih usluga RTCG u skladu sa Saopštenjem Komisije o primjeni pravila o državnoj pomoći za javne radio-difuzne usluge (2009/C 257/01), te se implementiraju preporuka Savjeta Evrope iz JUFREX Analizi medijskog sektora Crne Gore, u dijelu koji se odnosi na materiju predmetnog zakona. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Obzirom da se djelatnost nacionalnog javnog emitera odnosi na pružanje javnih audio-vizuelnih usluga kojima se zadovoljavaju potrebe svih segmenata crnogorskog društva, te obezbjeđuje ostvarivanje prava i interesa svih građana i drugih subjekata u oblasti informisanja, rješenja sadržana u propisu imaće pozitivan uticaj na zadovoljavanje interesa najšire javnosti u oblasti informisanja.  Primjena ovog Zakona neće izazvati dodatne troškove građanima i privredi.  Ovim aktom ne predviđa se osnivanje novih privrednih subjekata na tržištu.  Donošenjem predloženog akta ne stvaraju se administrativna opterećenja i biznis barijere. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Implementacija propisa ne podrazumijeva dodatna izdvajanja sredstava iz budžeta Crne Gore, obzirom da index finansiranja RTCG nije predmet Nacrta izmjena i dopuna Zakona o nacionalnom javnom emiteru Radio i Televizija Crne Gore.  Implementacija propisa ne podrazumijeva ni međunarodne finansijske obaveze. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Za pripremu navedenog propisa formirana je međuresorska radna grupa u kojoj su pored predstavnika državnih organa učestvovali predsjednik Savjeta nezavisnog regulatora za oblast elektronskih medija , predsjednik Savjeta RTCG, generalni direktori nezavisnog regulatora za oblast elektronskih medija i RTCG, te predstavnice nevladinog sektora i Univerziteta.  U pripremi propisa, u vidu ekspertskog savjetovanja, korišćena je podrška nezavisne ekspertkinje, gospođe Sandre Bašić Hrvatin.  Prilikom izrade Nacrta uzeti su o obzir i razmatrani, u okviru Radne grupe, predlozi, komentari i primjedbre na Nacrt zakona dostavljeni od Savjeta Evrope i OSCE, te je najveći dio istih prihvaćen i implementiran u tekst Nacrta. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Za implementaciju propisa ne postoje prepreke.  Glavni indikatori ispunjanja ciljeva ogledaće se u institucionalnoj nezavisnosti javnog servisa, misiji i javnom interesu.  Za monitoring i evaluaciju primjene propisa zadužen je Savjet RTCG, Upravni odbor RTCG, nezavisni regulator za oblast elektronskih medija. | |

**Datum i mjesto Starješina**

03.01.2019.godine, Željko Rutović

Cetinje generalni direktor Direktorata za medije